Viborger Samler, 1837-03-16
Jndenlandske Efterretninger. J Kbhvnsp. læses af et privat Brev fra Slagelse: "Jeg iler med at underrette Dem om en almeenvigtig Nyhed, nemlig den, at Morderen er opdaget og har bekjendt, som i Efteraaret paa den grueligste Maade dræbte Mand og Kone paa Holsteinborg Gods. Jstedetfor at man snart havde En snart en Anden paa Holsteinborg Gods mistænkt, var det en Person, som slet ingen faldt paa, der boede tæt herved Slagelse i Bondebyen, Landsgrev. Hans Navn er Niels Enevoldsen, og han har Kone og Børn. Med Opdagelsen gik det ganske forunderligt til Gierningsmanden var indsat her i Arrest som mistænkt for at have begaaet det Tyveri, der, (som i d. Bl. tidligere omtalt) var skeet af 130 Rbd. og et Pibetøi fra en Tjenestekarl, og hvorom ikke strax blev randsaget. J Arresten kom han til at sidde selvanden med en Person, som var dømt til Forbedringshuset paa et Aar, og for han indkom til denne, havde en Kludekræmmer som mistænkt for Mor denne, været der, men som nu ved oplyst Uskyldighed just var løsladt. Nu hender det sig, at den til Forbedringshuset dømte Fange, strax efter, at Niels Enevoldsen var indsat til ham, drømmer: "at den løsladte Klude handler dog var skyldig, uagtet han var sluppen, og at han fortæller denne Drøm til Niels Enevoldsen, der derpaa svarer: "Nei jeg kan godt holde ham fri for at have slaaet Folkene ihiel – for jeg har gjort det, og derpaa fortæller han ganske omstændelig, hvorledes dermed tilgik, nemlig saaledes: Efter forudlagt Plan gik Niels Enevoldsen den 28de Aug, sidstl. om Eftermiddagen fra sit Hjem, medtagende en lille Øxe i en Pose (foregivende til sin Kone som hun siger, at vilde samle Klude og have Øxen sleben) til Gierningstedet, et Huus i Biere, hvor de myrdede Folk, der vare bekjendte forat have Penge, boede, og levede af Væveri, og begjærede at overnatte hos dem, hvilket de indrømmede. Da de havde spiist tillaften sammen, gik Konen, 70 Aar gl. iseng, og Niels Enevoldsen og Manden, 40 Aar, gik derimod udenfor Huusdøren. Niels Enevoldsen, som havde stukket Øxen ind under Trøien, vilde da strax have gjort det af med Manden udenfor, men da han frygtede, at han skulde kunne faae Leilighed til at skrige, tænkte han, at det var bedst at blive dermed til de kom ind igjen. Da de atter vare komne ind, satte Morderen sin Støvle over Dortrinnet som om han vilde have den af, for at gaae tilsengs og derved foranledige, at Manden kom og satte Tøfler til ham. Dette skeete, som beregnet, og da nu Manden bukkede sig med Tøflerne, tog N. E. Øxen frem og slog ham i Baghovedet dermed og siden i Panden, saa at han strax døde. Konen derimod, fortæller Morderen, var forbandet seiglivet. Hun havde mærket, at den Myrdede og Morderen tumlede noget sammen og spurgte hvad det var, hvortil Morderen ganske rolig svarede, at det var kuns ham og hendes Mand der legede, men hvorpaa Morderen strax gik hen og slog hende for Panden, men hvormeget han end pryglede løs paa hende i Hovedet, kunde han dog ikke faae Livet af hende, førend han havde slaaet Brystet i Stykker paa hende. Han blindede derpaa Vinduerne med Dyner og Puder, tændte Lampen, som var gaaet ud, og som han længe ikke kunde faae tændt, og plyndrede derpaa de Dræbte, tog de Penge, han kunde hitte, og blandt andre af deres Ting: den Dræbtes Frakke og Beenklæder, hvilke sidste han senere gav til en Kammerat, som nu ogsaa sidder arresteret for Deelagtighed i begaaede Tyverier, hvorimod han selv beholdt Frakken og befinder sig under Arresten i den. Efter endt Gierning tørrede Morderen den blodige Øxe af i den myrdede Kones Skjørt, og gik derpaa hjem til Landsgrev med Kosterne, hvor han fortalte sin Kone at have slaget Folkene ihiel, ligesom han ogsaa senere fortalte det til bemeldte sin Kammerat og Medfange. Hans Kone vilde siden efter have, at han skulde gaae til Alters med hende, men det vilde han ikke i lang Tid indrømme, men tilsidst lod han sig dog overtale dertil, men drak dog først, som han siger: for at Præsten ikke skulde gjøre ham blød om Hjertet og for at han kunde holde tæt, 3 gode halve Pæle Brændeviin. Hans Kone sidder nu ogsaa arresteret som Hælerske; og det er iøvrigt oplyst, at han har begaaet mange Tyverier og blandt andet stiaalet 7 a 8 Lam. Blandt de Flere som havde været arresterede som mistænkte forbemeldte Mord, er ogsaa de Myrdedes Nabo, der i flere Maaneder har udholdt Arrest og man kan næsten sige piinlig Forhør; thi han maatte, blandt andet, være tilstede ved Obductionsforretningen over de Myrdede, lægge Haand paa dem og paakalde sin Uskyldighed; ligeledes var han ført tilstede ved deres Begravelse, hvorhan som en Synder maatte udholde Præstens imod ham rettede Tale og see sig af alle de Tilstedeværende udpege som en grov og forstokket Misdæder. Godt og vel, at Torturen er afskaffet, ellers var han utvivlsomt bleven lagt paa Pinebænken, da der virkeligt var grumme mange Omstændigheder tilstede mod ham, som talte for, at han var Morderen, uagtet det er afgjort vist, at han ikke har været med i Gierningen. Saaledes var han de Myrdedes Nabo, han var ude i Marken om Natten da Gierningen skeete og kom hjem med blodige Hænder (hans Næse havde blødt og hans Haand var skaaren af et Ploviern), og han havde kort i Forveien været i Klammeri med den myrdede Kone, fordi hun sagde, at han havde stiaalet en 5 RigsbankdalerSeddel fra hende ved at faae en Seddel vexlet hos hende, m.v.